เฮโบรน

เฮโบรน (อาหรับ: الخليل อัลเคาะลีล, หรือ خَلِيل الرَّحْمَن เคาะลีลุรเราะห์มาน; ฮีบรู: חֶבְרוֹן Ḥevrōn, ) เป็นนครในรัฐปาเลสไตน์ที่อยู่ทางใต้ของเวสต์แบงก์ ห่างจากเยรูซาเลมทางใต้ 30 กิโลเมตร (19 ไมล์) ตั้งอยู่ในเทือกเขายูเดีย ซึ่งอยู่เหนือระดับน้ำทะเล 930 เมตร (3,050 ฟุต) เฮโบรนเป็นเมืองใหญ่อันดับ 2 ในเวสต์แบงก์ (เป็นรองเพียงเยรูซาเลมตะวันออก) และอันดับ 3 ในดินแดนปาเลสไตน์ (เป็นรองเพียงเยรูซาเลมตะวันออกและกาซา) มีประชากรเป็นชาวปาเลสไตน์ 201,063 คนใน ค.ศ. 2017 และชาวยิวที่ตั้งถิ่นฐาน 700 คนที่อยู่ที่ชานเมืองของเมืองเก่า ซึ่งมีถ้ำปฐมบรรพบุรุษที่ธรรมเนียมยูดาห์ คริสต์ และอิสลามระบุว่าเป็นที่ฝังศพของปฐมบรรพบุรุษ/สตรี นครนี้ถือเป็นหนึ่งในนครศักดิ์สิทธิ์ทั้ง 4 ในศาสนายูดาห์ และในศาสนาอิสลาม เฮโบรนถือเป็นหนึ่งในเมืองที่เก่าแก่ที่สุดในลิแวนต์ โดยคัมภีร์ไบเบิลระบุว่าอับราฮัมตั้งถิ่นฐานในเฮโบรน และซื้อถ้ำปฐมบรรพบุรุษให้เป็นที่ฝังศพของซาราห์ ภรรยาของท่าน ข้อมูลจากคัมภีร์ไบเบิลระบุว่าอับราฮัม อิสอัค และยาโคบ กับซาราห์ เรเบคาห์ และเลอาห์ ถูกฝังในถ้ำนี้ ต่อมาคัมภีร์ไบเบิลยังกล่าวถึงเฮโบรนเป็นสถานที่ที่ดาวิดได้รับการแต่งตั้งเป็นกษัตริย์แห่งอิสราเอล ชาวเอโดมเข้ามาตั้งถิ่นฐานในเฮโบรนหลังการเนรเทศไปบาบิโลน จากนั้นในศตวรรษที่ 1 ก่อนคริสต์ศักราช พระเจ้าเฮโรดมหาราชทรงสร้างกำแพงล้อมรอบถ้ำปฐมบรรพบุรุษที่ภายหลังกลายเป็นโบสถ์แล้วกลายเป็นมัสยิด ราชวงศ์มุสลิมปกครองเฮโบรนตั้งแต่คริสต์ศตวรรษที่ 6 (ยกเว้นช่วงหนึ่งที่กองทัพครูเสดเข้าครอบครองชั่วครู่) จนกระทั่งจักรวรรดิออตโตมันล่มสลายหลังสงครามโลกครั้งที่หนึ่งที่ตัวนครกลายเป็นส่วนหนึ่งของปาเลสไตน์ในอาณัติของอังกฤษ การสังหารหมู่ใน ค.ศ. 1929 และการก่อกำเริบของชาวอาหรับใน ค.ศ. 1936–39 ก่อให้เกิดการย้ายถิ่นฐานในชุมชนชาวยิวออกจากเฮโบรน สงครามอาหรับ–อิสราเอล 1948 ทำให้เวสต์แบงก์ทั้งหมด (รวมถึงเฮโบรน) ถูกครอบครองและผนวกโดยจอร์แดนและนครนี้อยู่ภายใต้การครอบครองของทหารอิสราเอลนับตั้งแต่สงคราม 6 วันใน ค.ศ. 1967 ชาวยิวเริ่มกลับเข้ามาตั้งถิ่นฐานในนครอีกครั้ง เฮโบรนส่วนใหญ่อยู่ภายใต้การบริหารขององค์การบริหารแห่งชาติปาเลสไตน์นับตั้งแต่การทำพิธีสารเฮโบรนตั้งแต่ ค.ศ. 1997 นครนี้มักได้รับการกล่าวขานเป็น "โลกจุลภาค" ในความขัดแย้งอิสราเอล–ปาเลสไตน์และการครอบครองเวสต์แบงก์ของอิสราเอล พิธีสารเฮโบรนใน ค.ศ. 1997 แบ่งนครออกเป็น 2 ส่วน คือ: H1 ควบคุมโดยองค์การบริหารแห่งชาติปาเลสไตน์ และ H2 ที่มีพื้นที่นครประมาณ 20% ของทั้งหมด ซึ่งมีชาวปาเลสไตน์ 35,000 คน อยู่ภายใต้เขตบริหารราชการทหารอิสราเอล การรักษาความปลอดภัยและใบอนุญาตการเดินทางทั้งหมดสำหรับผู้อยู่อาศัยในพื้นที่ได้รับการประสานงานระหว่างองค์การบริหารแห่งชาติปาเลสไตน์กับอิสราเอลผ่านเขตบริหารราชการทหารอิสราเอลแห่งเวสต์แบงก์ (COGAT) ผู้ตั้งถิ่นฐานชาวยิวมีหน่วยงานของตนเองที่มีชื่อว่า คณะกรรมการชุมชนชาวยิวแห่งเฮโบรน ปัจจุบันเฮโบรนเป็นเมืองหลักของเขตผู้ว่าการเฮโบรน เขตผู้ว่าการที่ใหญ่ที่สุดในรัฐปาเลสไตน์ที่มีประชากรประมาณ 782,227 คน ข้อมูลเมื่อ 2021 เฮโบรนเป็นศูนย์กลางการค้าของเวสต์แบงก์ที่สร้างรายได้เกือบหนึ่งในสามของผลิตภัณฑ์มวลรวมในประเทศในพื้นที่นี้ ส่วนใหญ่มาจากการขายหินอ่อนจากเหมืองในพื้นที่ โดยมีชื่อเสียงในด้านองุ่น มะเดื่อ หินอ่อน ห้องทำงานเกี่ยวกับเครื่องปั้นดินเผา และโรงงานเป่าแก้ว เมืองเก่าเฮโบรนมีถนนแคบ ๆ คดเคี้ยว บ้านหินหลังคาเรียบ และปสานเก่า นครนี้เป็นที่ตั้งของมหาวิทยาลัยเฮโบรนและมหาวิทยาลัยโพลีเทคนิคปาเลสไตน์ ศัพทมูลวิทยา ชื่อ "เฮโบรน" สามารถสืบได้ถึงภาษากลุ่มเซมิติกตะวันตกเฉียงเหนือ 2 ภาษา ซึ่งเชื่อมกับด้วยรูป ḥbr ที่ปรากฏในภาษาฮีบรูและภาษาอโมไรต์ ซึ่งมีขอบเขตความหมายจาก "เพื่อนร่วมงาน" ถึง "เพื่อน" ชื่อเฉพาะของ เฮโบรน ในความหมายเดิมอาจหมายถึง พันธมิตร อัลเคาะลีล ชื่อนครในภาษาอาหรับ กลายเป็นชื่อจริงของนครในคริสต์ศตวรรษที่ 13 โดยมีที่มาจากฉายาของอิบรอฮีมในอัลกุรอานว่า อิบรอฮีม เคาะลีลุรเราะห์มาน (إبراهيم خليل الرحمن) "ผู้เป็นที่รักของผู้ทรงเมตตา " หรือ "สหายของพระเจ้า" ทำให้ อัลเคาะลีล ในภาษาอาหรับสามารถแปลเข้ากับภูมินามวิทยาภาษาฮีบรูโบราณว่า Ḥebron ซึ่งเข้าใจเป็น ḥaḇer (เพื่อน) ข้อมูลมุสลิมยุคแรกกล่าวถึงนครนี้เป็น Ḥabra หรือ Ḥabrūn ประวัติ ภูมิอากาศ หมายเหตุ อ้างอิง ข้อมูล แหล่งข้อมูลอื่น www.hebron-city.ps Photographs of Hebron english Hebron.com – English Collection of Palestinian articles on Hebron published by "This Week in Palestine" Sephardic Studies 1839 Sephardic census of Ottoman-controlled Hebron. ArchNet.org. "Hebron". Cambridge, Massachusetts, USA: MIT School of Architecture and Planning. คลังข้อมูลเก่าเก็บจากแหล่งเดิมเมื่อ 2014-01-05. Settlement Encroachments in Hebron Old City. Photo's/maps of settlements and closed roads. Hebron Rehabilitation Committee, 1 April 2014. Settlements on GoogleMaps Ancient Canaanite and Biblical Hebron (Tel Rumeida) in Israel